בת חפר

בַּת חֵפֶר הוא יישוב קהילתי השייך למועצה האזורית עמק חפר והישוב הגדול במועצה. היישוב שוכן במזרח עמק חפר, בין קיבוץ יד חנה וכביש 6 ממערב, קיבוץ בחן מצפון, נחל שכם מדרום וגדר ההפרדה שלאורך תוואי הקו הירוק ממזרח. היישוב משתרע על שטח של כ-950 דונם ומתגוררים בו כ-5,200 תושבים (נכון לשנת 2022). במקום בו הוקם בת חפר שכן קודם קיבוץ "יד חנה סנש" שהתפצל מיד חנה ב-1953. הקיבוץ הוקם על ידי תנועת הקיבוץ המאוחד עבור חברים שעזבו את יד חנה על רקע חילוקי הדעות במפ"ם (המפלגה עמה הזדהו חברי הקיבוץ המאוחד), מאחר שרוב חברי יד חנה תמכו במשה סנה ו"חטיבת השמאל" שהתפלגה ממפ"ם. בניגוד למצב בכל שאר הקיבוצים של התנועה שאנשי "השמאל" או חברי מק"י אולצו לעזוב, ביד חנה הם היו הרוב וסרבו. במהלך חודש מרץ 1953 נעשה ניסיון של מזכירות הקיבוץ המאוחד להשתלט בכוח על הקיבוץ, ולאחר מספר חודשים של סכסוכים בין שתי הקבוצות הוגש הסכם על פיצול. חברי המיעוט קיבלו כ-2,200 קרקע חקלאית שאותה התחילו לעבד בנפרד. בהמשך הקימו נקודת ישוב חדשה וקיבוץ "יד חנה סנש" נחנך באופן רשמי ב-3 באוגוסט 1955. עם הקמתו היו בו כ-34 חברים. לאור הקשיים הכלכליים והסכנה מירי מכיוון ירדן, נטשו רבים מהחברים את הקיבוץ תוך שנים ספרות. והקיבוץ המאוחד שלח תגבורות של חברים מקיבוצים אחרים. באוקטובר 1959 נרצח יוחנן גולני, רועה צאן שהגיע לעזור מקיבוץ חפציבה. בחורף 1960 הוצף כביש הגישה לקיבוץ וגשר שבכביש נהרס. במהלך מלחמת ששת הימים הופגז הקיבוץ ונגרם נזק לרכוש, אך לא היו נפגעים בנפש. הקיבוץ התפרק סופית בשנת 1972[דרוש מקור]. עם זאת ב-1978 נעשה ניסיון ליישבו מחדש. בת חפר הוקם כחלק ממיזם יישובי הכוכבים, לעיבוי יישובי קו התפר, שהוביל בתחילת שנות התשעים שר השיכון אריאל שרון. התוכנית להקמת היישוב אושרה בדצמבר 1990. בתחילה נקרא היישוב בשם "סוכו", על שמה של שוכה ההיסטורית שיש המזהים את מיקומה בשוויכה הסמוכה. שמו הנוכחי הוא רעיון של עמוס דגני, ראש המועצה בהקמתה, שחשב על שם מתאים ליישוב החדש "כבת של עמק חפר". הקמת היישוב בפועל החלה בשנת 1995 ואכלוסו החל ב-31 ביולי 1996. עם הקמת היישוב הוקמה גדר ההפרדה ממזרח לו, לאורך הקו הירוק, מאחר שהוא ממוקם מאות מטרים בלבד מבתי טולכרם ושוויכה. ביישוב הוקמו רק בתים צמודי קרקע, על ידי מספר קבלנים שזכו במכרזים של מינהל מקרקעי ישראל, ביניהם חברת בוני התיכון, וחברת מריו לזניק. את עבודות הפיתוח ביצעה חברת "ערים" הממשלתית. במהלך האינתיפאדה השנייה נורו על היישוב יריות מספר פעמים, והושלכו מטעני חבלה מעבר לחומת ההפרדה. עקב כך הוחלט, בדצמבר 2001, להגביה את החומה מ-2.5 מטר ל-4 מטר. בנוסף, היישוב כולו הוקף בגדר חשמלית עם שני שערי כניסה: ראשי המשמש ככניסה/יציאה ובו מוצבים שומרים 24 שעות ביממה ומשני אשר סגור במשך השנה ונפתח בימי הקיץ ומקשר ליישוב יד חנה. בשנת 2001, החלה סלילתו של כביש חוצה ישראל לאורך צידו המערבי של היישוב. למרות שסלילתו של הכביש תוכננה ואושרה שנים רבות לפני הקמת היישוב, פתחו התושבים במאבק נגדו. התושבים מנעו את העבודות בתוואי למשך כשנה, לאחר שפגעו בציוד הטכני, הם דרשו הזזה של תוואי הכביש או כריית מנהרה בקטע הכביש הסמוך ליישוב. וזאת לאחר שהוסכם כבר לשקע את הכביש בניגוד לתכנון המקורי, ולשמור על הכניסה הקיימת ליישוב באמצעות הקמת גשר מעל לכביש המשוקע. הממשלה אישרה בפברואר 2003 את התקציב הנוסף לשיקוע ולגשר (אך לא למנהור) והכביש הושלם בקטע שסמוך ליישוב בתחילת 2004. פתיחתו של כביש חוצה ישראל הביאה לעליית מחירים מהירה ביישוב, בעקבות שיפור הנגישות אליו. בינואר 2013 סבל היישוב מנזק רב בעקבות שיטפון שבא בעקבות גשמים עזים שגרמו לנחל שכם, העובר בסמוך ליישוב, להיחסם מתחת לחומת ההפרדה כתוצאה מסחף ופסולת ולפרוץ את חומת ההפרדה לתוך בת חפר. חלק מן התושבים פונו מבתיהם כתוצאה מהשיטפונות, שיקום הנזקים נמשך זמן מה ובחלק מהמקרים למעלה משנה. ביוני 2015, אישר קבינט הדיור תוכנית להכפלת גודלו של היישוב, כשלצד 1,500 יחידות הדיור שבו, יוקמו 1,400 יחידות דיור נוספות, שמהם 50% בבנייה צמודת קרקע ו-50% בבנייה רוויה נמוכה. בפברואר 2017, אישרה להפקדה הוועדה הארצית לתכנון ולבנייה של מתחמים מועדפים לדיור (ותמ"ל), את התוכנית, יחד עם אזור תעסוקה ומסחר חדש בהיקף של כ-67,000 מ"ר שטח עיקרי. ההרחבה מוקמת על קרקע חקלאית בחלקו הצפוני של היישוב, ותיצור רצף בנוי בין בת חפר לקיבוץ בחן. במהלך מלחמת חרבות ברזל נורו מספר פעמים על היישוב יריות מכיוון טול כרם. ביישוב מעונות, גני ילדים, בית הספר היסודי "שדות", סניפים של שירותי בריאות כללית ומכבי שירותי בריאות, סניף דואר, תחנת הזנקה של מגן דוד אדום, ונקודת שיטור קהילתי. בבת חפר פועלות תנועות הנוער "שבט גולן" של הצופים העבריים, מד"צים ובני עקיבא. בצידו המערבי של היישוב משתרע "פארק דרך ארץ" (שהוקם על ידי חברת דרך ארץ) שאורכו כקילומטר וחצי ושטחו 110 דונם, החוצץ בין בתי היישוב לכביש 6. בפארק יש אמפיתיאטרון, מגרש גלגיליות ומתקני כושר ומשחקים. בקצהו הדרומי של הפארק מפל קטן בנחל שכם, שהוא למעשה מגלשת מים בגובה של חמישה מטרים. גן משחקים במרכז היישוב המתנ"ס וגני ילדים בבת חפר פארק דרך ארץ וכביש 6 מימין לו רחוב השומרון בצידו המזרחי של היישוב, ולאורכו גדר ההפרדה המפל בנחל שכם נזקי ההצפה, ינואר 2013 חומת ההפרדה השבורה אחרי ההצפה, ינואר 2013 מראה כללי של מרכז היישוב, אפריל 2023 מדיה וקבצים בנושא בת חפר בוויקישיתוף אתר האינטרנט הרשמי של בת חפר תמל/1017 בת חפר הרחבה, באתר החברה להגנת הטבע אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 הרוב והמיעוט בקיבוץ יד חנה מרצים טענותיהם, דבר, 3 במרץ 1953 נתן דונביץ, יד חנה: כבשה שחורה תועה על הגבול, הארץ, 30 במרץ 1953 הסיכסוך בקיבוץ יד חנה לקיצו - אנשי סנה ישארו - אנשי מפ"ם יעברו ליישוב חדש, הארץ, 14 בדצמבר 1953 הישוב הארבעים בעמק־חפר עלה אתמול לנקודתו הקבועה, דבר, 4 באוגוסט 1955 קיבוץ יד חנה התנחל מחדש על גבול המשולש, על המשמר, 4 באוגוסט 1955 מ. יסוד, יד־חנה על גבול תול־כרם, למרחב, 5 באוגוסט 1955 יאיר קוטלר, הקיבוץ שאינו ציוני, הארץ, 13 בפברואר 1959 הרועה יוחנן גולני נרצח בידי ירדנים, דבר, 5 באוקטובר 1959 הגשמים הציפו כבישים והרסו גשר, הארץ, 8 בינואר 1960 נגרמו נזקים לקיבוצים שממול טול"כרם, דבר, 12 ביוני 1967 מתארגן גרעין נח"ל של שמיניסטים לקיבוץ "יד־חנה, עמדה, 1 במאי 1977 ורד לוי-ברזילי, בית עם גינה וטנק צמוד, באתר הארץ, 16 באוקטובר 2001 אריה בנדר, יוקם רצף ישובים בין מודיעין למי עמי, מעריב, 4 בדצמבר 1990 היסטורית היישוב בת חפר עמירם אורן ורפי רגב, ארץ בחאקי: קרקע וביטחון בישראל, הוצאת כרמל, ירושלים, 2008, עמוד: 131 מזל מועלם, יישובי התפר יאמצו כל רעיון של הפרדה, באתר הארץ, 23 בפברואר 2002 אלעזר לוין, ‏המינהל ימכור מגרשים בצור הדסה ליד ירושלים ב-79–135 אלף דולר, באתר גלובס, 29 במאי 1997 בת חפר: בוני התיכון מכרה ב-11.5 מיליון דולר, באתר גלובס, 30 ביוני 1997 יצחק דנון, ‏בוני התיכון: להורות לוועדה המקומית להפקיד תוכנית המתאר על "בת חפר" - ללא תנאי, באתר גלובס, 29 ביולי 1997 קבלן משנה של לזניק טוען שנקלע לקשיים בשל מכת גניבות מאתר בת-חפר, באתר גלובס, 26 ביוני 1997 נעה ווסרמן-עמיר, ‏משרד השיכון יערוך שינויים בהסכמים עם חברת ערים לקראת הפרטתה, באתר גלובס, 28 בספטמבר 1998 עמית בן-ארויה,מאת אמנון ברזילי, איריס ברעם, ילדה בת 13 נפצעה מירי פלשתיני לעבר היישוב בת חפר, באתר הארץ, 12 במאי 2001 מטען חבלה נתגלה בבת חפר; יריות נורו לעבר בתים ביישוב, באתר הארץ, 29 במאי 2001 מאריכים ומגביהים הגדר מול טול כרם, באתר הארץ, 8 בדצמבר 2001 מזל מועלם, תושבי קו התפר מבצעים את ההפרדה בעצמם, באתר הארץ, 5 ביולי 2001 ענת ציגלמן, תושבי בת חפר הפריעו לעבודות בתוואי כביש חוצה ישראל, באתר הארץ, 20 בינואר 2002 תושבי בת חפר עצרו את עבודות כביש חוצה ישראל: "לא נהפוך למובלעת בשטחי הרשות", באתר גלובס, 26 בדצמבר 2001 גל ניסים, ‏העבודות בכביש חוצה ישראל בקטע בת-חפר יוקפאו בשל מצוקת כוח אדם ב... משטרה, באתר גלובס, 4 בפברואר 2002 דליה טל, ‏קטע כביש חוצה ישראל הסמוך ליישוב בת חפר - ישוקע, באתר גלובס, 12 במרץ 2001 מאת ענת ג'ורג'י, מע"צ מכינה תוכנית להקמת כביש בסמוך ליישוב בת חפר, באתר הארץ, 23 באפריל 2002 הממשלה אישרה הקמת גשר מעל כביש חוצה ישראל ליד בת חפר, באתר הארץ, 1 בפברואר 2003 גל ניסים, ‏"עלותו של חוצה ישראל תהיה גבוהה מ-850 מיליון ד' לכל היותר ב-10%", באתר גלובס, 28 בדצמבר 2003 הכביש המהיר בדרך לעליית מחירי הדירות, באתר TheMarker‏, 21 באוקטובר 2005 רענן בן צור ושירי הדר, תושבי בת חפר מתחילים לעכל: "איבדנו הכול", באתר ynet, 11 בינואר 2013 נזקי הסערה בבת חפר נאמדים ב-100 מיליון שקלים, באתר "עדיף", 17 בינואר 2013 נמרוד בוסו, קבינט הדיור צפוי להחליט על הכפלת היישוב הקהילתי בת חפר בשרון, באתר TheMarker‏, 5 ביוני 2015 אלפי אליהו שאולי, ‏הופקדה תוכנית לבניית 1,250 יח"ד בבת חפר, באתר גלובס, 15 בפברואר 2017 שי לוי, ‏שוב ירי לעבר בת חפר שבשרון – התושבים דורשים לפעול, באתר ‏מאקו‏, 29 במאי 2024 הדס גרינברג אורלי אלקלעי, 500 מטר מגדר היישוב: מחבלי חמאס בירי מאסיבי על בת חפר, באתר כאן – תאגיד השידור הישראלי, 29 במאי 2024